CELEX: 62017CA0650
Language: el
Date: 2020-04-30 00:00:00
Title: Υπόθεση C-650/17: Απόφαση του Δικαστηρίου (τέταρτο τμήμα) της 30ής Απριλίου 2020 [αίτηση του Bundespatentgericht (Γερμανία) για την έκδοση προδικαστικής αποφάσεως] — Royalty Pharma Collection Trust κατά Deutsches Patent- und Markenamt [Προδικαστική παραπομπή – Διανοητική και βιομηχανική ιδιοκτησία – Κανονισμός (ΕΚ) 469/2009 – Συμπληρωματικό πιστοποιητικό προστασίας για τα φάρμακα – Προϋποθέσεις χορηγήσεως – Άρθρο 3, στοιχείο α' – Έννοια «προϊόντος που προστατεύεται με ισχύον κύριο δίπλωμα ευρεσιτεχνίας» – Κριτήρια αξιολογήσεως]

20.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 240/2
            
         
      Απόφαση του Δικαστηρίου (τέταρτο τμήμα) της 30ής Απριλίου 2020 [αίτηση του Bundespatentgericht (Γερμανία) για την έκδοση προδικαστικής αποφάσεως] — Royalty Pharma Collection Trust κατά Deutsches Patent- und Markenamt
      (Υπόθεση C-650/17) (1)
      
      (Προδικαστική παραπομπή - Διανοητική και βιομηχανική ιδιοκτησία - Κανονισμός (ΕΚ) 469/2009 - Συμπληρωματικό πιστοποιητικό προστασίας για τα φάρμακα - Προϋποθέσεις χορηγήσεως - Άρθρο 3, στοιχείο α' - Έννοια «προϊόντος που προστατεύεται με ισχύον κύριο δίπλωμα ευρεσιτεχνίας» - Κριτήρια αξιολογήσεως)
      (2020/C 240/02)
      Γλώσσα διαδικασίας: η γερμανική
      
         Αιτούν δικαστήριο
      
      Bundespatentgericht
      
         Διάδικοι στην υπόθεση της κύριας δίκης
      
      Royalty Pharma Collection Trust
      
         κατά
      
      Deutsches Patent- und Markenamt
      
         Διατακτικό
      
      
                  1)
               
               
                  Το άρθρο 3, στοιχείο α', του κανονισμού (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, περί του συμπληρωματικού πιστοποιητικού προστασίας για τα φάρμακα, έχει την έννοια ότι ένα προϊόν προστατεύεται με ισχύον κύριο δίπλωμα ευρεσιτεχνίας, κατά την έννοια της διατάξεως αυτής, οσάκις ανταποκρίνεται σε γενικό λειτουργικό ορισμό που χρησιμοποιείται σε κάποια από τις αξιώσεις του κύριου διπλώματος ευρεσιτεχνίας και εμπίπτει κατά λογική αναγκαιότητα στην εφεύρεση η οποία καλύπτεται από το δίπλωμα αυτό, χωρίς εντούτοις να εξατομικεύεται ως συγκεκριμένη εφαρμογή του θεωρητικού υποβάθρου του εν λόγω διπλώματος ευρεσιτεχνίας, εφόσον μπορεί, υπό το φως του συνόλου των στοιχείων που έχουν καταστεί γνωστά με το ίδιο δίπλωμα ευρεσιτεχνίας, να ταυτοποιηθεί κατά τρόπο εξειδικευμένο από τον ειδικό του κλάδου, βάσει των γενικών γνώσεών του στον οικείο τομέα κατά την ημερομηνία καταθέσεως ή την ημερομηνία προτεραιότητας του κύριου διπλώματος ευρεσιτεχνίας και της υπάρχουσας στάθμης της τεχνικής κατά την ίδια ημερομηνία.
               
            
                  2)
               
               
                  Το άρθρο 3, στοιχείο α', του κανονισμού 469/2009 έχει την έννοια ότι ένα προϊόν δεν προστατεύεται με ισχύον κύριο δίπλωμα ευρεσιτεχνίας, κατά την έννοια της διατάξεως αυτής, οσάκις, μολονότι εμπίπτει στον λειτουργικό ορισμό που δίδεται με τις αξιώσεις του διπλώματος αυτού, αναπτύχθηκε μετά την ημερομηνία καταθέσεως της αιτήσεως του κυρίου διπλώματος ευρεσιτεχνίας, κατόπιν αυτοτελούς εφευρετικής δραστηριότητας.
               
            
         (1)  ΕΕ C 52 της 12.2.2018.